Ալ-Զահրավի

**Աբու ալ-Կասիմ Խալաֆ իբն ալ-Աբաս ալ-Զահրավի ալ-Անսարի** (, **Abū al-Qāsim Khalaf ibn al-'Abbās al-Zahrāwī al-Ansari**&lrm, հանրայնորեն հայտնի է **Ալ-Զահրավի** (), լատինացված՝ **Abulcasis** (արաբերեն *Abū al-Qāsim*-ից) անվանաձևով, ),  
արաբական ծագումովմիջնադարյան բժիշկ, գիտնական, որ գործել է Անդալուսիայում (ներկայիս Իսպանիայի տարածքում)։ Համարվում է միջնադարի մեծագույն վիրաբույժը. արժանացել է «*վիրաբուժության հայր*» պատվանունին։

Ալ-Զահրավիի գլխավոր աշխատությունը «*Ալ-Թասրիֆ*»-ն է (*[[Al-Tasrif|Kitab al-Tasrif]])՝ *երեսուն հատորից բաղկացած բժշկագիտական մի հանրագիտարան, որի՝ վիրաբուժությանը վերաբերող բաժինը տասներկուերորդ դարում թարգմանվել է լատիներեն, լայն տարածում ստացել եվրոպական երկրներում և առնվազն հինգ դար շարունակ ծառայել որպես օրինակելի ուսումնական ձեռնարկ։ Ալ-Զահրավիի նորարարական ներդրումները վիրաբուժական գործիքների պատրաստման ու դրանց կիրառման և ընդհանրապես վերքերի բուժման բնագավառներում հսկայական ներգործություն են ունեցել ինչպես Արևելքում, այնպես էլ Արևմուտքում՝ ընդհուպ մինչև նոր ու նորագույն ժամանակները. նրա որոշ հայտնագործություններ կիրառություն են գտնում մինչև անգամ մեր օրերի բժշկության մեջ։ Առաջին անգամ նա է օգտագործել կետգուտը՝ վիրահատության ժամանակ ներքին կարեր դնելու, արյան անոթները կապելու նպատակով. նրա հորինած վիրաբուժական շատ գործիքներ ներկայումս էլ օգտագործվում են մարդկանց բուժելու համար։

Ալ-Զահրավին առաջինն է բացահայտել հեմոֆիլիայի ժառանգական բնույթը, առաջին բժիշկն է եղել, ով նկարագրել է արտաարգանդային հղիության մի տարատեսակը հանդիսացող աբդոմինալ (որովայնային) հղիությունը, որը նրա ժամանակներում անուղղելի, պարզապես մահացու էր համարվում։ Առաջինն է հայտնաբերել կաթվածի արմատական պատճառները։ Բացի այդ՝ ստեղծել է վիրաբուժական գործիքներ ու հարմարանքներ կեսարյան հատում կատարելու, աչքերի կատարակտը բուժելու, ինչպես նաև հարմարանքներ ականջը, միզածորանը հետազոտելու, որկոր ներթափանցած օտարածին մարմինները հանելու համար։

## Կենսագրություն
Ալ-Զահրավին ծնվել է անդալուսական Կորդովայից 8 կիլոմետր դեպի հյուսիս-արևմուտք ընկած Ասաարա քաղաքում, իր բնօրրանի հիմնադրումից՝ 936 թվականից ոչ տևական ժամանակ անց (ծննդյան հստակ տարեթիվը հայտնի չէ)։ Նրա լրիվ անվան մեջ տեղ գտած «*Անսարի*»-ն հուշում է, որ իր ծագումով առնչություն է ունեցել Մեդինայի Անսարի տոհմի հետ։

Կյանքի մեծ մասն անց է կացրել Կորդովայում, որտեղ ուսանել է, փորձեր կատարել, զբաղվել գործնական բժշկությամբ, վիրաբուժությամբ, հասուն տարիքում՝ նաև դասավանդել է, իր կուտակած հարուստ փորձը փոխանցել սաներին։ Երկար տարիներ եղել է Անդալուսիայի խալիֆ Ալ-Հաքամ Երկրորդի պալատական բժիշկը։ Նրան առաջին անգամ իր գրվածքներից մեկում հիշատակել է Աբու Մուհամադ բին Հազմը (993–1064), որը Ալ-Զահրավիին ներառել է Մավրական Իսպանիայի խոշորագույն բժիշկների շարքում։ Իսկ անվանի բժշկի համեմատաբար հանգամանալի առաջին կենսագրականը հեղինակել է Ալ-Հումայդին՝ նրա մահից վեց տասնամյակ անց (այդ կենսագրությունը զետեղվել է *Jadhwat al-Muqtabis*/«Անդալուսցի գիտնականների մասին» գրքում)։

## Պատկերասրահ

Al-zahrawi great surgeon 03.jpg|«*Ալ-Թասրիֆ*»-ի լատիներեն հրատարակության տիտղոսաթերթը
Al-zahrawi surgical tools.png|Ալ-Զահրավիի ստեղծած վիրաբուժական գործիքներից
Abulcassis Instruments01.jpg|Ալ-Զահրավիի ստեղծած վիրաբուժական գործիքներից
Albucasis blistering a patient in the hospital at Cordova. Wellcome L0015000.jpg|Ալ-Զահրավին հիվանդի բուժելիս
Spain Andalusia Cordoba BW 2015-10-27 12-40-17.jpg|Անդալուսիական Կորդովայի այն փողոցը, որտեղ, ըստ ավանդազրույցի, գտնվել է Ալ-Զահրավիի տունը


### Էջեր «''Ալ-Թասրիֆ''»-ի լատիներեն հրատարակությունից

File:Albucasis, Chirurgia Albucasum, 14th C Wellcome M0004106.jpg
File:Albucasis, Chirurgia Albucasum. Wellcome M0004100.jpg
File:Albucasis, Chirurgia Albucasum. Wellcome M0004101.jpg
File:Albucasis, Chirurgia Albucasum. Wellcome M0004103.jpg
File:Dental instruments, from 'Chirurgia' Wellcome L0016868.jpg
File:Scalpels, from 'Chirurgia' Wellcome L0016869.jpg
File:Albucasis, Chirurgia Albucasum; Cauteries various. Wellcome M0006553.jpg
File:Trepanation, from, 'Chirurgia' Wellcome L0016870.jpg


## Ծանոթագրություններ

## Գրականություն
*
*
*
*
*
*
*
*
*
* Facsimile of codex: Abu´l Qasim Halaf ibn Abbas al-Zahraui – Chirurgia; Vienna, Austrian National Library, Cod. Vindob. S. N. 2641, Southern Italy, 2nd half of the 14th century, Akademische Druck- u. Verlagsanstalt (ADEVA) Graz 1979, Complete colour facsimile edition of the 166 pp. (78 fol. + 8 pp. + 2 pp.) in original size 405 x 280 mm. 227 smaller golden initial letters, 1 ornamental page, 1 pen drawing and 68 miniatures with illustrations from the medical sphere; text in Gothic Rotunda. Binding: Leather. All folios are cut according to the original. Commentary volume: E. Irblich, Vienna. 70 pp. text and 11 illustrations, cloth. Facsimile and commentary in a solid slip case. Limited edition: 960 numbered copies. CODICES SELECTI, Vol. LXVI
* Usamah Demeisi: *Zur Geschichte der Erforschung von Leben und Werk des Abu l-Qāsim az-Zahrāwī (um 936 — um 1013) : unter besonderer Berücksichtigung der Zahnheilkunde*. Berlin 1999. ISBN 3-933346-74-6.
* Heinz Schott: *Meilensteine der Medizin*. Dortmund 1996. ISBN 3-611-00536-3.
* Marianne Engeser: *Der «Liber servitoris» des Abulkasis (936—1013) : Übers., Kommentar u. Nachdr. d. Textfassung von 1471*. Stuttgart 1986. (lateinisch und deutsch) ISBN 3-7692-0967-2.
* Lutfi Rida: *Abulkasim Unfallchirurgie*. Düsseldorf 1967.
* *Chirurgia : vollst. Faks.-Ausg. im Orig.-Format von Codex series nova 2641 d. Österr. Nationalbibliothek*. ISBN 3-201-01116-9.
* Sami Khalaf Hamarneh /Glenn Sonnedecker: *A pharmaceutical view of Abulcasis al-Zahrāwī in Moorish Spain : with special reference to the «Adhān»*. Leiden 1963.

## Արտաքին հղումներ
* 
* 
* MWNF manuscript (en inglés)
* Zahrawi (en inglés)
* www.muslimheritage.com (en inglés)
* El Zahrawi – Father of Surgery (en inglés)
* Albucasis en la Biblioteca Virtual del Patrimonio Bibliográfico

Կատեգորիա:Արաբ բժիշկներ
Կատեգորիա:Արաբ գիտնականներ
Կատեգորիա:Արաբ փիլիսոփաներ
Կատեգորիա:Միջնադարյան փիլիսոփաներ